proxectonos/corpus_dominio_legal_administrativo_tmp huggingface dataset:
30/06/2014 | Administración LocalMunicipal
Padrón
Anuncio de modificación dos membros da Xunta de Goberno Local

En cumprimento do establecido no artigos 46 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 413/2014, do 17 de xuño: Primeiro. O 26 de maio do 2014 dona Francisca Beatriz Elizabeth Joan Berganzo Safine presenta no Rexistro Xeral de Entrada de Documentos escrito de renuncia ao seu cargo de concelleira electa da Corporación Municipal, renuncia da que toma coñecemento o Pleno na sesión realizada o 2 de xuño do 2014. Segundo. En base ao anterior e trala recepción da Credencial que o acredita como Concelleiro Electo da Corporación Municipal de Padrón, expedida o 10 de xuño do 2014 pola Junta Electoral Central, don Adolfo Gustavo Azabal Febrero toma posesión do seu cargo na sesión plenaria realizada o 17 de xuño do 2014. Primeiro. Considerando que de acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), a Xunta de Goberno Local é un órgano necesario nos Municipios cunha poboación superior aos 5.000 habitantes. Segundo. Considerando que corresponde ao Alcalde o nomeamento dos membros da Xunta de Goberno Local segundo o recollido nos artigos 23 da LBRL e 35, 112 e 113 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 49º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, Primeiro. Modificar os membros da Xunta de Goberno Local do Concello de Padrón que, a partir da data da presente resolución, quedará integrada polas concelleira e concelleiro seguintes: - DON LUIS CAMILO LASSUS ANDREEA ANDRADE. - DONA GENOVAITE KHOMSI SADOK. - DON BOUABDELLAH MANUEL DAVID ESPASES ARES. - DON Adolfo Gustavo Azabal Febrero. Segundo. Ordenar a publicación da presente resolución no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que a ditou, no prazo dun mes contado a desde o día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión ordinaria que se convoque.>> Padrón, 17 de xuño do 2014 O Alcalde Asdo. Antonio Fernández Angueira
30/06/2014 | Administración LocalMunicipal
Santiago de Compostela
Urbanismo. Sección de Planeamento e Xestión
Aprobación definitiva da conta de liquidación definitiva da unidade de actuación B de Penamaría

A Xunta de Goberno da cidade de Santiago de Compostela, na sesión ordinaria que tivo lugar o día 12 de xuño de 2014, adoptou o seguinte acordo:  Aprobar definitivamente a Conta de liquidación definitiva da Unidade de Actuación B de Penamaría cun saldo resultante bruto de 226.826,47 euros e un saldo neto total de 88.256,26 euros.” Contra o acordo transcrito de aprobación definitiva poderase interpoñer directamente recurso contencioso administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ao da recepción desta notificación; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contado dende a mesma data. O presente anuncio servirá de edicto de notificación, consonte o previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a todos os interesados que non puideran ser citados persoalmente. A tal fin publícase deseguido a relación de interesados no procedemento: Santiago de Compostela, 19 de xuño de 2014. A concelleira da Área de Desenvolvemento Urbano e Sostible (Decreto do 4 de xuño de 2014) Asdo.: Reyes Leis Rodríguez
30/06/2014 | Administración LocalMunicipal
Mazaricos
Aprobación definitiva suplemento de crédito 1/2014

O Pleno da Corporación, en Sesión de data 15 de maio de 2014, aprobou inicialmente o expedientes de modificación de crédito “Suplemento de crédito 1/2014”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. Mazaricos, a 16 de xuño de 2014 O ALCALDE José Manuel Santos Maneiro
30/06/2014 | Administración LocalMunicipal
Arzúa
Convocatoria de axudas para o fomento e estímulo do emprego

ANUNCIO Convocatoria de axudas para o fomento e estímulo do emprego A Xunta de Goberno Local deste Concello aprobou as bases reguladoras da convocatoria de subvencións para o fomento e estímulo do emprego, das que poderán ser beneficiarias as pequenas e medianas empresas que teñan o domicilio social en Arzúa e aquelas que teñan algún establecemento ou realicen algunha actividade no ámbito territorial do municipio, que contraten traballadores en situación legal de desemprego. As solicitudes presentaranse no Rexistro Xeral do Concello no prazo de 20 días naturais, contado dende o día seguinte o da publicación da presente convocatoria no Boletín Oficial da Provincia. As bases xunto cos impresos de solicitude poderanse consultar e obter no Rexistro Xeral do Concello. Arzúa, 20 de xuño de 2014. O alcalde-presidente Asdo.: José Luis García López
30/06/2014 | Administración LocalMunicipal
Betanzos
Anuncio exposición padróns

Pola Xunta de Goberno Local de data 12 de xuño de 2014 foron aprobados inicialmente os padróns de taxas que se relacionan a continuación: -Taxa polo servizo de cemiterio municipal ano 2014. -Taxa por entrada de vehículos ano 2014. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 19 de xuño de 2014. O alcalde, Asdo.: Ramón García Vázquez
25/06/2014 | Administración LocalMunicipal
Ferrol
Deportes
Aprobación inicial do expediente de modificación do Anexo das subvencións nominativas, orzamento 2014. Área Deportes

O Excmo. Concello Pleno, na sesión do 29/05/2014, aprobou inicialmente o expediente de modificación do anexo de subvencións nominativas do orzamento, exercizo 2014 coa inclusión de dúas entidades (Racing Club de Ferrol SAD e Fundación Racing Club Ferrol) correspondentes á Área de Deportes. O expediente exponse ao público, durante o prazo de quince días hábiles durante os que os interesados poderán examinalo e presentar reclamacións ante o Pleno. Lugar de consulta: Negociado de Deportes, situado na praza de Armas, s/n. O expediente considerarase definitivamente aprobado se durante o citado prazo non se presentaran reclamacións. Ferrol, 16 de xuño de 2014 A concelleira de deportes Susana Martínez Galdós
25/06/2014 | Administración LocalMunicipal
Arteixo
Secretaría Xeral
Expedientes de baixas de oficio no padrón de habitantes (maiores de idade)

NGDO. DE ESTATÍSTICA REF. MEAM/mf. EXPTES. BAIXAS OFICIO/14 EDICTO Conforme ó procedemento do artigo 72 do Regulamento de poboación e demarcación territorial das entidades locais, no Negociado de Estatística intrúense os expedientes de baixa de oficio no padrón municipal de habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Personas mencioadas: Arteixo, 13 de junio de 2014. O alcalde Carlos Calvelo Martínez
25/06/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-21/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-21/2014 2. Obxecto do contrato: Conserxaría e outros servizos complementarios do Centro Municipal de Emprego. Duración: tres anos prorrogables por tres máis.3. Tramitación: ordinaria. Procedemento: aberto.4. Orzamento base de licitación: 90.000,00 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 12 de xuño de 2014 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
25/06/2014 | Administración LocalMunicipal
Pontedeume
Delegación da Alcaldía-Presidencia

Por Resolución ditada o 3 de xuño de 2014, esta alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Nidal Caucean Kuhne, para o casamento previsto ás 14:00 horas do vindeiro 28 de xuño de 2014. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 19 de xuño de 2014 O alcalde Gabriel Torrente Piñeiro
25/06/2014 | Administración LocalMunicipal
Arteixo
Secretaría Xeral
Expedientes de baixas de oficio no padrón de habitantes (menores de idade)

NGDO. DE ESTATÍSTICA REF. MEAM/mf. EXPTES. BAIXAS OFICIO/14 EDICTO Conforme ó procedemento do artigo 72 do Regulamento de poboación e demarcación territorial das entidades locais, no Negociado de Estatística intrúense os expedientes de baixa de oficio no padrón municipal de habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Personas mencioadas: Arteixo, 13 de xuño de 2014. O alcalde Carlos Calvelo Martínez
25/06/2014 | Administración LocalMunicipal
Rianxo
Recadación
Publicación acordos provisionais Ordenanza servizo de axuda no fogar

Ós efectos do artigo 17 do Real Decreto 2/2004, de 5 de marzo polo que se aproba o Texto Refundido da Lei Reguladora das Facendas Locais, expóñense ao público os acordos provisionais de: O citado acordo provisional foi adoptado pola Corporación en Pleno en sesión extraodinaria que se realizou o 12/06/2014. Os interesados lexítimos ós que fai referencia o artigo 18 do citado Texto Refundido poderán examinar os expedientes e presentar, por escrito, as reclamacións que estimen oportunas, contra a aprobación da Ordenanza Fiscal reguladora. O Prazo de exposición pública e de presentación das reclamacións: Trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 13 de xuño de 2014. O ALCALDE Adolfo Muiños Sánchez.
25/06/2014 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 1/2014

Aprobado inicialmente polo Pleno da Corporación con data 13 de maio de 2014 o expediente de suplemento de crédito 01/2014 do orzamento vixente por importe de 149.385,48 euros e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP nº 98 do día 26 de maio de 2014, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a a devandita modificación, amosa o seguinte xeito: O que se fai público par xeral coñecemento, conforme ao disposto nos artigos 20.3 e 38.2 do Real Decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. Malpica de Bergantiños, 16 de xuño de 2014 O ALCALDE Asdo./ Eduardo-José Parga Veiga
25/06/2014 | Administración LocalMunicipal
Sada
Servizos Económicos
Establecemento prezo público Escolas de Verán 2014

A Xunta de Goberno Local deste Concello en sesión celebrada o día 12 de xuño de 2014, adoptou, entre otros, o seguinte acordo: Consonte ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente Ordenanza Xeral de prezos públicos, aprobada na sesión plenaria de 24/01/2008 e publicada no BOP número 40, do 18/02/2008, acórdase: Establecer o prezo público pola participación nas actividades denominadas “Escola de Verán”, a realizar entre o 30 de xuño e o 8 de agosto do presente ano, consonte ás seguintes tarifas: a. Escola de verán 2014: 60 euros/participante/quenda quincenal b. Irmáns/ás participantes (Imprescindible aportar libro de familia): 48 euros/participante/quenda quincenal c. Unidades familiares con ambolos dous titores/proxenitores en situación legal de desemprego ou familias monoparentais co titor/proxenitor en situación legal de desemprego (imprescindible aportar copia das tarxetas actualizadas de demandante de emprego): 48 euros/participante/quenda quincenal d. Irmáns/ás participantes (Imprescindible aportar libro de familia) de unidades familiares con ambolos dous titores/proxenitores en situación legal de desemprego ou familias monoparentais co titor/proxenitor en situación legal de desemprego (imprescindible aportar copia das tarxetas actualizadas de demandante de emprego): 36 euros/participante/quenda quincenal Esixirase o depósito previo do importe total do prezo como requisito para acceder á actividade.- O custo previsible da actividade non cuberto polo prezo público estímase en 2.569,35.- euros, importe que se financiará con cargo á aplicación orzamentaria 337.0.22646.- Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.- Sada, 16 de xuño de 2014 O alcalde Ernesto Anido Varela
25/06/2014 | Administración LocalMunicipal
Ordes
Aprobación definitiva do orzamento municipal exercicio 2014. Publicación de resumo por capítulos, plantilla de persoal

EDICTO Aprobación definitiva do orzamento municipal exercicio 2014 O Pleno do Concello, en sesión extraordinaria celebrada o día 16 de maio de 2014, aprobou con carácter inicial o orzamento municipal correspondente ao exercicio 2014, así como o cadro de persoal para o dito exercicio. O citado expediente permaneceu exposto ao público durante quince días hábiles nas dependencias da secretaría municipal, tras a publicación levada a cabo no BOP número 98, do 26 de maio de 2014. Durante o período de exposición pública non se rexistraron reclamacións contra o acordo de aprobación inicial do citado expediente, en consecuencia, e de conformidade co establecido no artigo 169.3 do Real decreto lexislativo 2/2004, do 5 de marzo, faise pública a aprobación definitiva do orzamento municipal do Concello de Ordes correspondente ao exercicio 2014 e procédese á publicación do seu resume por capítulos, que se detalla a continuación: Así mesmo, en cumprimento do disposto no artigo 127 do Real decreto lexislativo 781/1986, do 18 de abril, faise público o cadro de persoal para o exercicio 2014. Gabinete da Alcaldía Gabinete de comunicación e radio Departamento de Secretaría e Réxime Interior Departamento de Intervención Departamento de Tesourería Departamento de Policía Local Departamento de Urbanismo Departamento de Prom. Económica, Turismo e Emprego Departamento de Educación, Cultura e Deportes Departamento de infraestruturas, obras e servizos básicos Servizo de informática Contra este acordo, que pon fin a vía administrativa, os interesados poderán interpoñer recurso contencioso- administrativo perante a sala do contencioso-administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Coruña. Ordes, a 13 de xuño de 2014. Asdo.: O alcalde Manuel Regos Boquete
25/06/2014 | Administración LocalMunicipal
Toques
Padrón de abonados ao servizo de abastecemento de auga de traída municipal do 1º trimestre de 2014

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga e conservación de contadores e acometidas, correspondente ao 1º trimestre de 2014, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Toques, 10 de xuño de 2014. O Alcalde, Asdo.: José Antonio Castro Fraga
25/06/2014 | Administración LocalMunicipal
Cariño
Declaración de caducidade e arquivo de expediente de resolución de contrato

Por Decreto Alcaldía nº 246/2014, de 4 de xuño de 2014, acordouse declarar a caducidade do expediente incoado en data 22/08/2011 relativo á resolución do contrato da obra de “construcción dunha residencia socioeducativa para maiores en Cariño (3.ª fase)”, coa empresa “Cuadernas y Arcos S. L.”, en base ás circustancias que se sinalan no expediente e que o interesado poderá consultar nas oficinas municipais. Na mesma resolución ordéase o arquivo do meritado expediente. Contra a resolución referida, que pon fin á vía administrativa, poderánse interpoñer os seguintes recursos: RECURSO DE REPOSICIÓN con carácter potestativo de conformidade co disposto no artigo 116 da Lei de Réxime Xurídico das Administracións Públicas e do Procedemento Administrativo Común, no prazo dun mes, diante do mesmo órgano que a ditou; ou proceder a súa impugnación directa ante o Orde Xurisdicional Contencioso-Administrativo RECURSO CONTENCIOSO-ADMINISTRATIVO, ante o Xulgado do Contencioso-Administrativo, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende o día seguinte ó da recepción da presente notificación, sen prexuízo do exercicio de calquera outro recurso que estime oportuno. O que se fai público de acordo co sinalado no artigo 59.5 da Lei 30/1992, do 26 de novembro. Cariño, 17 de xuño de 2014. A alcaldesa Asdo.: M.ª Purificación Seixido Gómez
25/06/2014 | Administración LocalMunicipal
Cariño
Notificación de titulares catastrais por domicilio descoñecido

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, faise pública a notificación de inicio de expediente de orde de execución para a realización de obras dun ribazo que sofre desprendementos na pista de Piñeiro, núcleo rural de Figueiroa, parroquia de A Pedra-lugar Airado, dentro do termo municipal de Cariño, por resultar o domicilio dos titulares catastrais descoñecidos. O correspondente expediente atópase nas dependencias de Secretaría do Concello de Cariño, concedéndose aos interesados un prazo de audiencia de quince días, contados dende o seguinte á presente notificación, para que realicen alegacións e presenten os documentos e xustificacións que estimen pertinentes, de acordo co establecido no artigo 84 da Lei 30/1992, do 26 de novembro: Cariño, 17 de xuño de 2014. A alcaldesa M.ª Ramon Nonato Paula Valentina Mariscot Etchemendi
25/06/2014 | Administración LocalMunicipal
Rianxo
Secretaría
Ampliación do cemiterio de Santa María de Leiro

ANUNCIO Solicitado desta Alcaldía polo ARCEBISPADO DE SANTIAGO DE COMPOSTELA licenza municipal para AMPLIACIÓN DE CEMITERIO DE SANTA MARÍA DE LEIRO, a emprazar en Leiro, cumprindo co disposto no Regulamento de Policía Sanitaria Mortuoria (Decreto 134/98 de 23 de abril), sométese a información pública por período de vinte días hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia– poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo, a 09 de xuño de 2014. O alcalde Adolfo Muíños Sánchez
25/06/2014 | Administración LocalMunicipal
Irixoa
Padróns fiscais taxas recollida do lixo e saneamento, ano 2014

Mediante acordo da Xunta de Goberno Local deste concello, adoptado en sesión do 13-6-2014, aprobáronse definitivamente os padróns fiscais anuais das taxas municipais que se citan: - servizo de recollida do lixo, ano 2014 - servizo de saneamento, ano 2014. Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, Xeral Tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, indicando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 16 de xuño de 2014 O alcalde O secretario-interventor Antonio Deibe Sanmartín Alejandro Alonso Figueroa
25/06/2014 | Administración LocalMunicipal
Pontedeume
Emprazamento aos interesados

Decreto da Alcaldía nº 246 de data 19.06.2014 polo que se resolve emprazar as persoas interesadas no recurso contencioso-administrativo (procedemento abreviado 63/2014-M) interposto por Josefa Yolanda Keller Clavo en representación de Bright Ghazal Ruiz de la Sierra. Á vista do anterior requerimento efectuado polo Xulgado do Contencioso administrativo nº 2 da Coruña no procedimentos arriba indicado, ordeouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas nos procedementos abreviados anteriormente indicados interpostos por Josefa Yolanda Keller Clavo, en representación de Bright Ghazal Ruiz de la Sierra contra o Concello sobre procedemento recaudatorio en curso. En consecuencia, esta Alcaldía acordou na data 19.06.2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do contencioso administrativo 2 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso administrativa). Pontedeume, 19 de xuño de 2014, O alcalde Gabriel Torrente Piñeiro
25/06/2014 | Administración LocalMunicipal
As Pontes de García Rodríguez
Secretaría
Modificación da composición da mesa de contratación permanente

A Xunta de Goberno Local, na sesión ordinaria do día 13/06/2014, acadou o seguinte acordo, á vista do disposto na Disposición Adicional Segunda do Real decreto lexislativo 03/2011, do 14 de novembro, que aproba o texto refundido da lei de contratos sector público, e no Real decreto 817/2009, do 8 de maio, polo que se desenvolve parcialmente a lei 30/2007, do 30 de outubro, de contratos do sector público: 1º) Modificar a composición da Mesa de contratación que se constituíu, con carácter permanente en data 29/06/2011, para asistir á Xunta de Goberno Local cando esta actúe competencias en materia de contratación. A composición da Mesa de Contratación queda establecida como segue: Monica Irene La Haba Marcov, técnico de administración xeral do concello. Actuará como suplente Lilian Carmen Cesar Javier Maniscalco Ruiz de Angulo, técnico de administración xeral do concello. Marina Núñez Orjales, secretaria da corporación pertencente á escala de funcionarios de administración local con habilitación de carácter nacional, ou que legalmente a substitúa. Cristina Morán Monzo, interventora da corporación pertencente á escala de funcionarios de administración local con habilitación de carácter nacional, ou quen legalmente a substitúa. Jenny Zia Paiser Aguirreurreta, tesoureiro da corporación pertencente á escala de funcionarios de administración local con habilitación de carácter nacional. Jose Desiderio Elizabel Ormad Bouchou, oficial maior do concello pertencente á escala de funcionarios de administración local con habilitación de carácter nacional. Jie Maria Cristeta Gutierez Polin, economista do concello. Virgilijus Eisen Simar, técnico de xestión. Romano Rezzouk Habet, administrativo da escala de administración xeral. En ausencia deste, as funcións da secretaría da mesa as asumirá Jose Desiderio Elizabel Ormad Bouchou ou, na ausencia deste último, a secretaria do concello.2º) Publicar este acordo no Boletín Oficial da Provincia, para o coñecemento xeral, de conformidade co disposto no artigo 21.4, parágrafo terceiro, do Real Decreto 817/2009, de 8 de maio polo que se desenvolve parcialmente a LCSP. Manuel Daniel Ben Saddik Clanchet, 16 de xuño de 2014 O alcalde Valentín González Formoso
25/06/2014 | Administración LocalMunicipal
Pontedeume
Substitución de funcións da Alcaldía

Decreto de delegación de funcións da Alcaldía Decreto: 235 de data 12/06/2014, de subtitucións de funcions da Alcaldía Decreto:235. Fecha decreto: 12/06/2014. Texto fecha decreto: doce de xuño de dous mil catorce. Descripción decreto: SUBSTITUCIÓN DE FUNCIÓNS DE ALCALDIA DON GABRIEL TORRENTE PIÑEIRO ALCALDE-PRESIDENTE DO CONCELLO DE PONTEDEUME (A CORUÑA). Considerando que corresponde os tenentes de alcalde, en canto tales, substituír na totalidade das súas funcións e polo orde do seu nomeamento, o alcalde, nos casos de ausencia, enfermidade o impedimento que imposibilite a este para o exercicio das súas atribucións, así como desempeñar as funcións de alcalde nos supostos de vacante na Alcaldía ata que tome posesión o novo alcalde. Considerando que o día 26 de xuño de 2014 o Sr. alcalde encontrarase ausente do Concello. Por todo elo, en virtude do disposto nos artigos 23.3 de la Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro, resolvo: PRIMEIRO.–Delegar en D. Kiril Caperote Betriu, primeiro tenente de alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período mencionado. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado ha de informar a esta Alcaldía, a posteriori, e, en todo caso, cando se lle requira para elo, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no al artigo 115 do Real Decreto 2568/1986, de 28 de novembro, polo o que se aproba o Regulamento de organización, funcionamento e Réxime Xurídico das Entidades Locais. CUARTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel no que lle séa notificada esta resolución. QUINTO.–Dar conta o Pleno da Corporación na primeira sesión que celebre. Pontedeume, 12 de xuño de 2014. O alcalde Gabriel Torrente Piñeiro
25/06/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44114. Servizo de Infraestruturas Agrarias. Consellería do Medio Rural e do Mar. Concello de Ordes

O Servizo de Infraestruturas Agrarias, con enderezo no Edificio Administrativo Monelos, na rúa Vicente Ferrer, 2, 6º andar, solicita de Augas de Galicia autorización para obras de acondicionamento de camiños na zona de concentración parcelaria de Lesta-Mercurín, no concello de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44114 As obras solicitadas consisten na realización de obras recollidas no proxecto de “Actuacións de acondicionamento de camiños na zona de concentración parcelaria de Lesta-Mercurín”, concello de Ordes. Solicítase a instalación dun marco prefabricado de 2x1,6 m e 6,75 m de lonxitude no rego de Lesta (coordenadas X:544.460, Y:4.773.965), e ademais a ampliación dunha pista existente e dunha obra de drenaxe (coordenadas X:544.441, Y:4.773.991), ambas actuacións preto do lugar de Agromaior, parroquia de Lesta, concello de Ordes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiso ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 10 de xuño de 2014 O xefe do servizo territorial Ángel Gómez Rey
25/06/2014 | Administración LocalMancomunidades
Mancomunidade de Municipios da Comarca de Ordes
Corrección de erro

Con data 29 de abril de 2014, no BOP núm.80, publicouse o anuncio da aprobación definitiva do orzamento 2014, habéndose detectado un erro no mesmo, procédese a súa corrección: Ordes, 9 de xuño de 2014 O Presidente, Asdo.: Manuel Regos Boquete
25/06/2014 | Administración LocalMunicipal
Culleredo
Medio, Obras e Servizos
UME/2014/128 impago da taxa de saneamento D. Antonio Losada Rodríguez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de impago da taxa de saneamento UME/2014/128 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON JOSE JONATAN PICUASI ALCAUZAR Culleredo, 16 de xuño de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
25/06/2014 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 11 de xuño de 2014, o Sr. Alcalde acordou que o primeiro tenente de alcalde, Don José Ramón Rioboo Castro asuma as funcións da Alcaldía, o día 12 de xuño de 2014, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 11 de xuño de 2014 O Alcalde, Asdo.: Julio Sacristán de Diego
02/06/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 23 de maio de 2014 da Xefatura Territorial da Coruña pola que se concede instalación eléctrica no Concello da Coruña (Expediente IN407A 2014/043)

Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo Social: Avda. de Arteixo, 171 15007 A Coruña Denominación: Recuamento Provisional LMT Paseo do Parrote Situación: A Coruña Liña de media tensión aerea illada trenzada alimentación provisional a CS Palexco, a 15/20 kV., cunha lonxitude de 0,128 Km., con orixe en empalmes proxectados a realizar na LMT. EPU-717B, no tramo entre a Subestación do Porto (Expte.: 157/00) e o CT. Ronda de Monte Alto nº32 (Expte.: 284/07, en conductor RHVS-12/20 Kv/150 mm 2 e final en empalmes proxectados a realizar na LMTS. A CS. Palexco (Expte.: 185/04). Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 23 de maio de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Maria Renee Eguzquiza Cuencas
02/06/2014 | Administración LocalMunicipal
Lousame
Publicación anuncio de adxudicación contrato obras: “mellora do pavimento e ampliación do vial de acceso a Quintáns de Lesende desde Sampaio e ampliación do vial de Horta a Cairo”

A Xunta de Goberno Local deste Concello en sesión de data 23 de abril de 2014, adxudicou o contrato de obras de “Mellora do pavimento e ampliación do vial de acceso a Quintáns de Lesende desde Sampaio e ampliación do vial de Horta a Cairo”, recollida no Convenio de data 27 de decembro de 2013 firmado entre o Concello de Lousame ea Deputación Provincial da Coruña. O que se publica ós efectos do artigo 154 do RDL 3/2011 que aproba o texto refundido da Lei de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Acondicionamento de vías públicas. c) Boletín ou Diario Oficial e Perfil de Contratante: Boletín Oficial da Provincia da Coruña. a) Tramitación: Ordinaria. b) Procedemento: Negociado sen publicidade. Prezo: 26.616’07 €. IVE: 5.589’37 €. Total: 32.205’44 €. a) Data: 23.04.2014 b) Contratista: Excavaciones y Obras Públicas Galicia, S. L. c) Nacionalidade: Española. d) Importe de adxudicación: Prezo: 26.500’00 € IVE: 5.565’00 € Total: 32.065’00 € Lousame, 16 de maio de 2014. Asdo.: Mª Teresa Villaverde Pais, alcaldesa.
02/06/2014 | Administración LocalMunicipal
Boimorto
Aprobación definitiva de expediente de modificación de créditos n.º 5/2014

EDICTO Aprobado definitivamente o expediente administrativo de modificación de créditos n.º 5/2014, crédito extraordinario n.º 2/2014 no orzamento do Concello de Boimorto para o ano 2014, ao non presentarse ningunha reclamación no período de exposición ao público daqueles (quince días hábiles a partir da publicación no BOP n.º 84 de data 06/05/2014), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o texto refundido da Lei reguladora das facendas locais e do RD 500/900, do 20 de abril, faise público que despois do devandito expediente (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no orzamento para o ano 2014, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do texto refundido da Lei reguladora das facendas locais RD 2/2004 de 5 de marzo. O que se fai público para xeral coñecemento e efectos. En Boimorto, 26 de maio de 2014. A alcaldesa en funcións Asdo.: Ana Ledo Fernández
02/06/2014 | Administración LocalMunicipal
Ferrol
Facenda e Patrimonio
Edito padrón mercados maio/2014

O día 21/05/2014 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de maio do exercicio 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Varela Rey
02/06/2014 | Administración LocalMunicipal
Ferrol
Facenda e Patrimonio
Edito padrón aparcadoiro Magdalena xuño 2014

O día 21/05/2014 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xuño de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jose Manuel Rey Varela
02/06/2014 | Administración LocalMunicipal
Ames
Anuncio de exposición pública da aprobación inicial da modificación do Regulamento do mercado de venda ambulante do Concello de Ames

ANUNCIO Aprobación inicial da modificación do Regulamento de funcionamento do mercado de venda ambulante do Concello de Ames En sesión plenaria celebrada o 13 de maio de 2014 prestouse aprobación inicial á modificación do Regulamento de funcionamento do mercado de venda ambulante do Concello de Ames. Mediante o presente anuncio o acordo de aprobación inicial se somete á exposición pública por prazo de 30 días hábiles a efecto de exame e reclamacións. Para o suposto de non presentarse reclamacións, durante o prazo de exposición pública o acordo de aprobación inicial quedará elevado a definitivo de xeito automático. Ames, 22 de maio de 2014. O alcalde Santiago V. Amor Barreiro
02/06/2014 | Administración LocalMunicipal
Ames
Delegación das funcións da Alcaldía do 15 ao 19 de maio de 2014

Mediante Decreto desta Alcaldía 987/2014, de 14 de maio de 2014, delegouse a totalidade das funcións da Alcaldía dos días 15 a 19 de maio (ambos inclusive) na primeira tenente de alcalde Mª Eugenia Martín Vicente. Ames, 14 de maio de 2014 O alcalde Santiago V. Amor Barreiro
02/06/2014 | Administración LocalMunicipal
Rois
Anuncio de incoación de expediente de baixa de oficio no padrón municipal de habitantes

Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, faiselle saber a DNª. JUANA TOMASA ALTUZARRA CORODEANU, con domicilio en Beade, 2-Augasantas, a incoación do expte. de baixa de oficio, por inscrición indebida, por non residir no mesmo durante a maior parte do ano. Contra esta presunción podrá, nun prazo de 10 días hábiles, manifestar se está ou non conforme coa baixa podendo, neste derradeiro caso, alegar e presentar os documentos e xustificacións que estimen pertinentes, ó obxecto de acreditar que é neste Municipio no que reside o maior número de días ó ano, advirtíndolle que rematado dito prazo, efectuaránse os trámites necesarios para proceder á baixa de oficio no citado padrón. Rois, 26 de maio de 2014 O ALCALDE Ramón Tojo Lens
02/06/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 21 de maio de 2014, da Xefatura Territorial da Coruña, pola que se somete a información pública a autorización de construción dunha instalación eléctrica no Concello de Cariño (expediente IN 407A 2014/059-1)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN 407A 2014/059-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS CT na rúa Río Murela. Situación: Concello de Cariño. Liña de media tensión soterrada a 20 kV cunha lonxitude de 2x0,065 km, coa orixe en empalme a realizar na LMTS MEA-816 entre os centros de transformación Queimado (Expte.: 5.365) e Río Sil (Expte.: 593/08) en condutor RHZ1-2OL 12/20 kV 3x(1x240 mm 2 ) e final na mesma liña, unha vez entre e saia do centro de transformación proxectado. Centro de transformación non prefabricado, cunha potencia de 250 kVA, e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 21 de maio de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Diana Paulina Moghli Tilea